Kristofs Frīdrihs fon der Ostenzakens
Kristofs Frīdrihs fon der Ostenzakens (vācu: Christoph Friedrich von der Osten-Sacken; dzimis ap 1697. gadu, miris 1759. gada 24. novembrī) bija Piltenes apgabala muižnieks, Apriķu muižas īpašnieks, Kurzemes hercogistes politiķis no Ostenzakenu dzimtas. Studējis Franfurtes pie Oderas un Leidenes universitātē. No 1721. līdz 1731. gadam — Piltenes apgabala landrāts. 1731. gadā iecelts par Kurzemes hercogistes kancleru. No 1737. līdz 1759. gadam bija hercogistes pagaidu reģents. 1744. gadā kopā ar kancleru Firksu atbalstīja Ernsta Johana Bīrona atgriešanos Kurzemes hercoga tronī. Bez Apriķiem Kristofam Frīdriham fon der Ostenzakenam piederēja Dzērves muiža, Libiņu muiža, Ziemupes muiža, Evangas muiža un Sinten muiža. 1748. gadā lika uzcelt Ziemupes baznīcu. No 1741. gada finansēja 6 Apriķu draudzes bērnu izglītību.